**አገልግሎትና የአገልግሎት ውጤታማነት**

**የውጤታማ አገልግሎት መሰረት**

* አገልግሎታችን ውጤታማ እንዲሆን አስቀድመን የአገልግሎትን ምንነትና መሰረቱን ማወቅና መለየት መቻል አለብን፡፡
* አገልግሎት ከሌሎች ስራዎች በተለየ በእግዚአብሔር ምርጫና ጥሪ የሚያዝ ስፍራ ነው ፡፡ አገልጋይንም ለስራው የሚጠራና የሚያሰማራው የስራው ባለቤት የሆነው ህያው እግዚአብሄር ነው፡፡
* አገልግሎት ማለት ፡- በግሪክ ዲያኮናይ \diaconay\ ይባላል፡፡ ዲያኮናይ አንድ ወጥ ትርጉም የለውም ፡፡ ነገር ግን በውስጡ የተለያዩ እምቅ ትርጉሞችን ይዞ ይገኛል፡፡
1. **አገልግሎት እድል ነው**

 አገልግሎት የሰማይና የምድር ጌታ የሆነውን ታላቁን እግዚአብሔርን ለማገልገል የሚሰጥ እድል ነው፡፡ መፅሃፍ ቅዱስም እግዚአብሄርን ማገልገል እድል እንደሆነ ይናገራል፡፡ የሐዋርያት ሥራ 1

16፤ ወንድሞች ሆይ፥ ኢየሱስን ለያዙት መሪ ስለሆናቸው ስለ ይሁዳ መንፈስ ቅዱስ አስቀድሞ በዳዊት አፍ የተናገረው የመጽሐፍ ቃል ይፈጸም ዘንድ ይገባ ነበር፤ የሐዋርያ

17፤ ከእኛ ጋር ተቈጥሮ ነበርና፥ ለዚህም አገልግሎት ታድሎ ነበርና።

በብሉይ ኪዳን ብንመለከትም አገልግሎት በእግዚአብሔር ምርጫና በእግዚአብሔር እንዲያገለግሎት እድል በሰጣቸው ሰዎች ብቻ የሚከናወን ስራ ነበር፡፡ ንጉስ ዳዊትም ይህንን የአገልግሎት ምንነት በመረዳቱ የቃል ኪዳን ታቦቱን ይሸከሙ ዘንድ እግዚአብሄር ከመረጣቸውና እድሉን ከሰጣቸው ውጭ ማንም እንዳይነካ ደጋግሞ ይናገር ነበር፡፡1ኛ ዜና መዋዕል 15: 2 በዚያን ጊዜም ዳዊት፦ የእግዚአብሔርን ታቦት ይሸከሙ ዘንድ፥ ለዘላለሙም ያገለግሉት ዘንድ እግዚአብሔር ከመረጣቸው ከሌዋውያን በቀር ማንም የእግዚአብሔርን ታቦት ይሸከም ዘንድ አይገባውም፡ አለ።

* ስለዚህ ሁልጊዜም እግዚአብሔርን ልናገለግል ስንነሳ ከምድር ላይ ካሉት ህዝቦች በሙሉ በመለየት እግዚአብሔርን እናገለግለው ዘንድ እድሉን እንዳገኘን ማሰብና መቁጠር አለብን፡፡ ለአገልግሎት ስንነሳም እራሳችንን ትልቅ እጣ እንደወጣለት እድለኛ ሰው መቁጠርና ማየት አለብን፡፡ ኦሪት ዘኍልቍ 16: 9፤ የእስራኤል አምላክ ከእስራኤል ማኅበር የለያችሁ፥ የእግዚአብሔርንም ማደሪያ አገልግሎት ትሠሩ ዘንድ፥ እንድታገለግሉአቸውም በማኅበሩ ፊት ትቆሙ ዘንድ ወደ እርሱ ያቀረባችሁ አይበቃችሁምን? ኦሪት ዘኍልቍ 16

10፤ አንተን ከአንተም ጋር የሌዊን ልጆች ወንድሞችህን ሁሉ ወደ እርሱ አቅርቦአል፤ ክህነትንም ደግሞ ትፈልጋላችሁን?

 ዕብ 5 : 1፤ ሊቀ ካህናት ሁሉ ስለ ኃጢአት መባንና መሥዋዕትን ሊያቀርብ ከሰው ተመርጦ ለእግዚአብሔር በሆነው ነገር ሁሉ ስለ ሰው ይሾማልና፤

* በዚህ መንፈስ ስናገለግለው እርሱን በማገልገል ውስጥ ያለውን እድል ፈንታ እናገኛለን ፡፡ እርሱ ለአገልጋዮቹ ባዘጋጀው የከፍታ፣ የክብርና፣ የሃይል ስልጣን ውስጥ ያስገባናል፡፡ ኦሪት ዘሌዋውያን 7: 35፤ እግዚአብሔርን በክህነት ያገለግሉት ዘንድ ባቀረባቸው ቀን ለእግዚአብሔር ከሆነ ከእሳት ቍርባን የአሮንና የልጆቹ እድል ፈንታ ይህ ነው።

**2. አገልግሎት ስራ ነው**

* እኛ የእግዚአብሔርን አገልጋይ ነን፣ እርሱን አገለግላለሁ ብለን ስንናገር እግዚአብሔር ደግሞ የእኔ ሰራተኛዬ ነው ብሎ እንደ ሰራተኛ ይቆጥረናል፡፡ ከዚህ የተነሳ እግዚአብሔር ከሰራተኞቹ ትጋትን፣ መሰጠትንና ታማኝነትን ይፈልጋል፡፡ ትንቢተ ኤርምያስ 48:10፤ የእግዚአብሔርን ሥራ በቸልታ የሚያደግ ርጉም ይሁን፥ ሰይፉንም ከደም የሚከለክል ርጉም ይሁን።
* አገልግሎት ስራ በመሆኑ በውስጡ አሰራርን፣ ተጠያቂነትን፣ አለቃን አካቶ ይዟል ፡፡ በመሆኑም ይህንን የእግዚአብሔርን ስራ እንደ አሰራሩ በተጠያቂነት መንፈስ በትጋት መስራት ይገባናል፡፡ 1ኛ ቆሮንቶስ 16:16፤ እንደ እነርሱ ላሉትና አብሮ ለሚሠራ ለሚደክምም ሁሉ እናንተም እንድትገዙ እለምናችኋለሁ። 17፤ በእስጢፋኖስና በፈርዶናጥስ በአካይቆስም መምጣት ደስ ይለኛል፥ እናንተ ስለሌላችሁ የጎደለኝን ፈጽመዋልና፤ መንፈሴንና መንፈሳችሁን አሳርፈዋልና።
* አገልግሎት ስራ እንደሆነ ስንረዳ ሳንታክት ለማገልገል ሃይልና ብርታትና ይሰጠናል፡፡ አገልግሎት እንዳለን ስናውቅም በእኛ የሚሰራ ስራ እንዳለ ስለምናውቅ ሳንታክት ለመስራት ብርታት ይሆንልናል:: 2ኛ ቆሮንቶስ 4: 1፤ ስለዚህ ምክንያት ምሕረት እንደ ተሰጠን መጠን ይህ አገልግሎት ስላለን አንታክትም።

**3.አገልግሎት እንደ ውትድርና ሞያ ነው**

ከውትድርና ሰራና ሞያ አንዱ ከጥላት ጋር መዋጋት ነው፤ የምንዋጋውም የንጉሳችንን

 የእግዚአብሔርን የልብ ፈቃድ ለመፈፀም በሚፈልግ የቁርጠኝነት ልብና መንፈስ ነው፡፡ አገልጋይ ነን ስንልም ጠላት በአንድም ይሁን በሌላ መንገድ ሊሸምቅብን እንደሚመጣ መረዳት አለብን፡፡

 አገልግሎት ውጊያ መሆኑን የተረዳው ሃዋሪያው ጳውሎስ ሁልጊዜም በአገልግሎት ውስጥ መፈተን እንዳለና ያንንም በድል መወጣት እንደሚገባ ይናገራል፡፡ ፊልጵ 2፣22

 ከጌታ ስራ የተነሳ ሁልጊዜም ለውጊያ እራሳችንን ማቅረብ ይገባናል፡፡ ለራሳችን ነገር ከምንዋጋው በላይ ለመንግስቱ መስፋት፣ ለመንግስቱ ጉዳይ የምንዋጋው ቀዳሚ ነገር ነው፡፡ የውጊያ ክልሎቻችን

 1. ከክፋት መናፍስት አለም

 2. ከራስ ማንነት ጋር

 3. ከማይመች ከራስ ሰዎች (ቤተሰብ፣ ወንድሞች ወዘተ አስተሳሰብ ጋር)

**4. አገልግሎት አምልኮ ነው**

 አገልግሎት አምልኮ ነው ፡፡ አምልኮ ደግሞ ለእግዚአብሄር ብቻ የሚሰጥ ነው ፡፡ አገልግሎትም በእግዚአብሄር ብቻ የሚሰራ ስራ ስለሆነ እውነተኛና ትክክለኛ አምልኮ ነው ፡፡ ስለዚህ ጌታን ስናገለግለው እውነተኛ አምልኮ እየሰጠነውና እያመለክነው እንደሆነ ማሰብና መረዳት ተገቢ ይሆናል፡፡ ወደ ቆላስይስ 3: 24፤ ከጌታ የርስትን ብድራት እንድትቀበሉ ታውቃላችሁና። የምታገለግሉት ጌታ ክርስቶስ ነውና።

ያዕቆብ 1፣27 ንጹሕ የሆነ ነውርም የሌለበት አምልኮ በእግዚአብሔር አብ ዘንድ ይህ ነው፤ ወላጆች የሌላቸውን ልጆች ባልቴቶችንም በመከራቸው መጠየቅ፥ በዓለምም ከሚገኝ እድፍ ሰውነቱን መጠበቅ ነው።

 አገልግሎት ፡- ለእግዚአብሔር ያለንን ፍቅር ፣ ለእግዚአብሔር ያለንን መውደድ የምንገልጥበት መድረክ ነው፡፡ ኢሳ 56፣6

**ውጤታማ አገልግሎት ማለት ምን ማለት ነው?**

* አንድ ሰው ውጤታማ የሆነ አገልግሎት አገለገለ የሚባለው በአገልግሎቱ ምን ማድረግ ሲችል ነው፡፡
* ሰዎች በፈቃደኝነትና በደስታ ለእግዚአብሔር ክብር እንዲገዙ ማድረግ ሲቻል ነው። መሳ 5፡2 በእስራኤል ውስጥ መሪዎች ስለ መሩ፥ ሕዝቡም ነፍሳቸውን በፈቃዳቸው ስለ ሰጡ፥

 እግዚአብሔርን አመስግኑ።

* ሰዎች ለተገለጠው የእግዚአብሔርን ነገር፣ ለተገለጠው የእግዚአብሄር ፍቃድ እልል ብለው በደስታ ለዚያ ነገር ሲሰጡ ብቻ ውጤታማ አገልግሎት አገለገልን ይባላል፡፡
* ሰዎች አድንቀው ፣ አጨብጭበውና ተገርመው ብቻ ከሄዱ ይህ የውጤታማ አገልግሎት መገለጫ አይደለም፡፡
* ውጤታማ አገልግሎት ፡- ሰውን ለማዝናናት፣ ለማሳቅና በመኮርኮም ላይ የተመሰረተ አይደለም፡፡
* ሰዎች በፈቃደኝነትና በደስታ ለእግዚአብሄር ነገር ወድቀው እንዲሰግዱ ማስደረግ የውጤታማ አገልግሎት መገለጫ ነው፡፡ ዘሌ 9፡23-24
* ፀሎታችን፣ ትምህርታችን፣ሰብከታችን ሁሉ ህዝቡ በፈቃዱና በደስታ ለተገለጠው የእግዚአብሔርን ነገር እንዲገዛ ማድረግ ነው፡፡
* ህዝብን ለተገለጠው የእግዚአብሔር ቃልና ሃሳብ እንዲገዛ ካላደረግን አገልግሎታችን ውጤታማ መሆን አልጀመረም ማለት ነው፡፡
* ከሰፈር ወደ ዮርዳኖስ ህዝቡን ለማንቀሳቀስ ነው ኢያሱ 3፡3
* የአገልግሎት ውጤታማነት የሚገለጥበት ሌላው መንገድ ሰዎች ከለመዱትና ከተቀመጡበት ነገር አስነስቶ ወደ እግዚአብሄር ነገር ማንቀሳቀስና ማስከተል መቻል ነው፡፡
* ህዝቡ ታቦቱን የተሸከሙትን ሌዋውያን ካህናትን የተከተሉት ወደ ሞላው ዮርዳኖስ እንጂ ወደ ገላጣና የተመቸ ሜዳ አልነበረም፡፡
* ሰዎችን ከተቀመጡበት ስፍራቸው አስነስቶ ዋጋ (ማቴ 21፣7) ወደሚያስከፍል ወደ አዲስ ነገር ማድረስና ማንቀሳቀስ ነው፡፡
* ህዝቡን ከሰፈሩ አስነስቶ (ዋስትና ካለውና ከተመቸው ነገር) ወደ እግዚአብሔር ነገር ማድረስና ማስከተት ይህ የአገልግሎት ውጤታማነት ነው፡፡ ዘኀ 1ዐ፡1-2
* መለከቱን መንፋት እንደተነፋለት ዓላማም ህዝቡን ለሰልፍ ማስከተትና ማንቀሳቀስ ይህ የውጤታማ አገልግሎት መለኪያ ነው፡፡
* መለከቱን ካህናት ሲነፋ ህዝቡ በፈቃዱ ድንኳኑን ነቅሎ ከሰፈሩ በመነሳት ለሞትና ለውጊያ ይታዘዛቸው ነበር፡፡

 **ታዲያ የውጤታማ አገልግሎት መሰረቱ ምንድን ነው**?

* ኢየሱስ ታላላቅ ተአምራት ያደርግ ነበር፡፡ እውር ያበራል፣ ሽባ ይተረትራል፣ የሞተ ያስነሳል፣ የጐበጠ ያቀናል፡፡
* የእግዚአብሔርን የጊዜው ፈቃድ ያማከለ ልዩ ትምህርት ይገልጣል ፡፡ ለሚማረው ህዝብ ይመግባል፡፡
* ይህ ሁሉ ሆኖ ግን በኢየሱስ አገልግሎት አባል የነበረው 12ዐ ሰው ብቻ ነበር፡፡ በእነዚህ 12ዐ ሰዎች እውነተኛ እሳት ወደቀ፡፡ አለምን ገለበጡ፡፡
* የመጀመሪያዋ ዘመን ቤተክርስቲያን በዚህ የአገልግሎት ውጤታማነት ላይ ትኩረት ስለሰጠች ያመጣችው ተፅዕኖ እኛ ሁለት ሺህ አመት ከሰራነውና ካመጣነው የበለጠና የበዛ ነው፡፡
* የዮሐንስ ወንጌል 15: 8፤ ብዙ ፍሬ ብታፈሩና ደቀ መዛሙርቴ ብትሆኑ በዚህ አባቴ ይከበራል።
* ወደ ፊልጵስዩስ 1: 9-11፤ ለእግዚአብሔርም ክብርና ምስጋና ከኢየሱስ ክርስቶስ የሚገኝ የጽድቅ ፍሬ ሞልቶባችሁ፥ ለክርስቶስ ቀን ተዘጋጅታችሁ ቅኖችና አለ ነውር እንድትሆኑ የሚሻለውን ነገር ፈትናችሁ ትወዱ ዘንድ፥ ፍቅራችሁ በእውቀትና በማስተዋል ሁሉ ከፊት ይልቅ እያደገ እንዲበዛ ይህን እጸልያለሁ።
1. **በመንፈስ ቅዱስ ህልውና ውስጥ ገብቶ መውጣት**

 ዘሌ 9፡23-24

 የሙሴና የአሮን አገልግሎት ውጤታማነት የተያያዘው ከሁሉም ነገር በፊት ወደ መገናኛው ድንኳን ገብተው መውጣታቸው ነበር፡፡

 ህዝቡን ለማስተማር ፣ ለመባረክ፣ ለመስበክ ከመሄዳቸው በፊት መጀመሪያ ወደ እግዚአብሔር ድንኳን ገብተው ወጡ፡፡

 ሙሴና አሮን የሚያገለግሉት በድንገትና በእግር መንገድ ሳይሆን አስቀድመው የድንኳን ህይወት ውስጥ ገብተው በመውጣት ነበር፡፡

ሙሴ በበትር ታላላቅን ተአምራት እንዲሰራ ብቃት የተሰጠው ሰው ነበር፡፡ ህዝቡን ነፃ እንዲያወጣ ወደ ፈርኦን የተላከ ሰው ነበር፡፡

 ይህ ሁሉ ብቃት ቢኖረውም አገልግሎቱ በሰሚዎች ዘንድ ጆሮ እንዲያገኝ እግዚአብሔር በከባድ ደመና እመጣልሃለሁ አለው፡፡

* ዘፀ 19፡9 እና ዘፀ 33፡9-1ዐ ወደ እግዚአብሔር ህልውና ውስጥ ገብተን ስንወጣ በአገልግሎታችን ምን ይሆናል?

**1. ድምፅን ይዘን እንወጣለን**

 ወደ ድንኳን ገብቶ የሚወጣ አገልጋይ ትምህርትና ስብከት ብቻ ሳይሆን ድምፅ ይዞ ይመጣል፡፡

* ድምፅ ፡- ሃይል ይሆናል፣ መለኮታዊ ጉልበት ይሆናል፡፡
* ድምፅ ፡- ምሪት ይሆናል
* ድምፅ ፡- ህዝብን ካለበት ስፍራ ወደሚቀጥለው ለማሰጓዝ ድፍረት ይሆናል፡፡

 ጴጥሮስ ስለ አገልግሎቱ ውጤታማነትና መለወጥ ሲናገር ምክንያቱ ከጌታ ጋር በተራራ ላይ አብረን በቆየንበት ሰዓት ከሰማይ ድምፅ ሲወርድ መስማታችን ነው እያለ ይናገር ነበር፡፡ 2ጴጥ 1፡16-19

 በብሉይ ኪዳን እግዚአብሔርን የሚያገለግሉ ካህናት ወደ እግዚአብሔር መቅደስ ሲገቡ ታጥበውና ከቆሻሻ ነፅተው ይገቡ ነበር፡፡ ሮሜ 1ዐ፡15

 መታጠብ በምናገለግለው ህዝብ ዘንድ ተአማኒነትን ይሰጠናል ፡፡

 የእኛም ህይወት በጥራት እንዲሞላ መጀመሪያ ወደ ድንኳኑ ገብተን በቃሉና በደሙ ታጥበን መውጣት ይገባናል፡፡ 1ኛ ዮሐ 1፡7 ነገር ግን እርሱ በብርሃን እንዳለ በብርሃን ብንመላለስ ለእያንዳንዳችን ኅብረት አለን፥ የልጁም የኢየሱስ ክርስቶስ ደም ከኃጢአት ሁሉ ያነጻናል።

 አገልጋይ ካለበት መንፈሳዊ ስፍራ የተነሳ ጥቃቅን የምትባለው ድካሙ ሁሉ በህዝቡ ዘንድ የተገለጠና የሚታወቅ ነው፡፡

እግዚአብሔር ደግሞ ካህንን ከመላዕክት ሳይሆን ከሰው መርጦ ነው የሚቀባው ፡፡ ሰው ደግሞ ሊሳሳት ይችላልና አስቀድመን ገብተን በደሙ መንፃትና መታጠብ አለብን፡፡

**2. ብርታትንና ንጽህናን ይዘን እንወጣለን**

* ኤልያስም አንደኛው ሰው ነበር፡፡ በአንድ ወቅት ከሰማይ እሳት አወረደ፡፡ እዛው ምዕራፍ ላይ ተኛ ፣ደከመ፣ ተስፋ ቆረጠ፡፡ጌታ ግን እንደገና አበርትቶ ፀጋውን አካፍሎ በእሳት ፈረስና ሰረገላ ላይ ቁጭ ብሎ ወደ ላይ ወሰደው፡፡
* ዛሬም እግዚአብሄር የሰጠንን ነገር አካፍለን ወደ ሌላ ከፍታ እንድንሄድ ወደ ድንኳኑ እንግባና እግራችንን እንታጠብ፡፡ ህይወታችን በደሙ ይንፃ፡፡ ህዝ 34፡18-19

 እዚህ ክፍል ላይ እንደምናየው ውሃው ጥሩ ነው፡፡ ነገር ግን ከጠራ ውሃ ጠጥተው እንዳይረኩ ግን እግራቸው አደፈረሰው፡፡

 የያዝነው ቃልና መልዕክት ጥሩ ቢሆንም ነገር ግን የእግራችን \የህይወታችን\ ጥራት በአግባቡ ሰዎች እንዳይጠጡት ሊያደፈርስ ይችላልና ወደ ውስጥ ገብተን በደሙ ታጥበን እንውጣ፡፡

**3. ማብረቅረቅ ይሆናል**

 ዘፀ 34፡29

 ሙሴ ከእግዚአብሔር ጋር ተገናኝቶ ፣ ከእግዚአብሔር ጋር ጊዜ ወስዶና ተነጋግሮ ሲመጣ መለኮታዊ ብርሃን በራሱ ላይ መጣ፡፡

 በእርሱ ያለው የእግዚአብሔር ክብር በሩቅ መታየት ጀመረ፡፡ የክብሩ ፀዳል ታየበት፡፡

* ዛሬም ነቃፊ፣ ተቺ፣ አጉረምራሚ ህዝብ በበዛበት መካከል የእግዚአብሄርን ስራ ለመስራት መጀመሪያ ከእነርሱ በተለየ ማብራትና ማብረቅረቅ ይጠበቅብናል፡፡

 እንኳን ከእግዚአብሔር ጋር ተነጋግረን አይደለም ሳኦል ከሳሙኤል ጋር ተነጋግሮ ሲመለስ “ የቂስን ልጅ ምን አገኘው “ የሚያስብል ነገር በህይወቱ ተከስቷል፡፡

* የእግዚአብሄርን ነገር በቸልተኝነትና እንደ ሁለተኛ ነገር ማየት የለብንም፡፡ ቅድሚያ ስንሰጠው ሁሉ ነገራችን ቅድሚያ ያገኛል፡፡

**4. በእግዚአብሄር ፊት ማረፍና መናገር ይሆንልናል**

2ኛ ሳሙኤል 7: 28፤ ጌታዬ እግዚአብሔር ሆይ፥ አሁንም አንተ አምላክ ነህ፥ ቃልህም እውነት ነው፥ ይህንም መልካም ነገር ለባሪያህ ተናግረሃል።

 ገብቶ የሚወጣ አገልጋይ እስከ ግል ችግሩና ጉዳዩ የሚወጣ አይሆንም፡፡ ነገር ግን ችግሩንና ያለበትን ነገር በእግዚአብሔር ፊት ተናግሮ ይወጣል፡፡ ድምፁን ለእግዚአብሄር ያሰማል፡፡

ብሶታችንን፣ ልመናችንን፣ጥያቄያችንን፣ በልባችን ያለውን ሁሉ በእግዚአብሄር ፊት አዲስ ተናግረን ልባችንን አሳርፈን እንውጣ፡፡

* እኛ ስናርፍ በአገልግሎታችን ብዙዎችን እናሳርፋለን ፡፡
* ለምሳሌ ፡- በትዳር፣ በፋይናንስ፣ አገልግሎት ወዘተ ችግር አለ፡፡

 ለማባረር ደግሞ እንደ ዳዊት መግባትን ዛሬ መልመድ አለብን፡ ገብተን ስናርፍ - ህዝቡን እናሳርፋለን፡ ለማረፍ ደግሞ በእግዚአብሔር ፊት ገብተን እንናገር፡፡

 **ወደ ድንኳን እንዴት እንገባለን?**

 **1.በእግዚአብሔር** **መጠራት ይጀምራል**

ዘፀ 19፡2ዐ-21

 ሙሴ ወደ ተራራው የወጣው በራሱ ተነሳሽነት ብቻ ሳይሆን በአግዚአብሔር ጥሪ ነበር፡፡

 በድንኳን ህይወታችን መታደሰም የመጀመሪያው የእግዚአብሔር ጥሪ ነው፡፡

 በእኛ ውስጥ መፈለግንና ማድረግን የሚያመጣው እርሱ እግዚአብሔር ነው፡፡ መዝ \43\፡3-4

 ዳዊት በእግዚአብሄር ሃይል ወደ እግዚአብሄር ህልውና እንደገባ ቃሉ ይነግረናል ፡፡ መዝ\71\፡16 - በእግዚአብሄር ሃይል እገባለሁ፡፡

 ምንም አይነት የስጋ ድካም ፣ ምንም አይነት የክፋት መሰናከል እንዳያግደን እግዚአብሄር ሃይሉን ይልክልናል ፡፡ በሃይሉ እንገባለን፡፡

የእግዚአብሄር ሃይል የክፋትን ስራና አሰራር መትቶ ወደ ህልውናው ሙላት ያስገባናል፡፡

 በእኛና በእግዚአብሄር መካከል የገባ ማናቸውም ገደብ ያኔ ይሰበራል፡፡

**2. መጠማትን መፍጠር**

 እግዚአብሔር መጠማትና እግዚአብሔርን መናፈቅ ወደ ድንኳኑ ለመግባት ሌላኛው መርህ ነው፡፡

 እግዚአብሔር ቢጠራንም ጥማት ከሌለን በአግባቡ ለመፈፀም እንቸገራለን፡፡ ስለዚህ ዛሬ እግዚአብሄር ይህንን ጥማት በውስጥ ይፈጥርብናል፡፡ መዝ\63\፡1-2

 ዳዊት በምድረ በዳ ፣ የእግዚአብሄርን ክብርና ሃይል ያይ ዘንድ በከፍተኛ ሁኔታ ጥማት እንደተፈጠረበት ይናገራል፡፡

 መዝ \42\፡1-2 - ዛሬ የአምላኬን ፊት ለማየት ጓጓሁ፣ ናፈቅሁ እንል ዘንድ እግዚአብሔር በውስጣችን ከእርሱ ህልውና ጋር ህብረትን የሚፈልግ ጥማት ይሰጠናል፡፡

* ታዲያት ጥማት እንዴት ይፈጠርብናል?

ሀ. ከራሳችን ክብርና ዝና በመውረድ ትንቢተ ኤርምያስ 48: 18፤ በዲቦን የምትኖሪ ሆይ፥ ሞዓብን የሚያጠፋ ወጥቶብሻልና፥ አምባሽንም ሰብሮአልና ከክብርሽ ውረጂ በጥማትም ተቀመጪ።

 ጥማት እንዲፈጠርብን መጀመሪያ ክብሬ ከምንለው ነገር መውረድ አለብን፡፡

 የእኛ የምንለውን ስሜት፣ ስምና ማንነት ጥለን ዝቅ ማለት አለብን፡፡

 ክብራችንን ስንጥል ጥማት ይፈጠርብናል ፡፡ ጥማት ሲፈጠርብን ደግሞ ወደ እግዚአብሔር ህልውና ውስጥ መግባት ይሆንልናል፡፡

 ጳውሎስ ከፈረሱ ላይ ወደቀ ፡፡ ሲነሳ ግን ጥማት ተፈጥሮበት ፣ ወደ እግዚአብሔር ህልውና የመግባት ልዩ ፍላጐት ተሞልቶበት ተመለሰ፡፡

**ለ. ማሰብና ለማሰላሰ መዝ \143\፡5-6 መዝሙረ ዳዊት 143**

**5፤ የቀድሞውን ዘመን አሰብሁ፥**

 **ሥራህንም ሁሉ አሰላሰልሁ፤**

 **የእጅህንም ሥራ ተመለከትሁ።**

 ዳዊት የእግዚአብሄርን የቀድሞ ዘመን እና ስራ አሰበ፡፡ ይህን ማድረጉ ደግሞ ጥማትን በውስጡ አቀጣጠለበት፡፡ እኛም የአባቶቻችን አምላክ እግዚአብሄር በነሙሴ ፣በነኢያሱ፣ በነኤልያስ የሰራውን ስናስብና ስናሰላስል ጥማት ይፈጥርብናል፡፡

* ሙታንን ያስነሳ፣ ድውያንን የፈወሰ፣ ህዝቡን ያሻገረ፣ በድል የመራ፣ ክብሩን የገለጠ እግዚአብሄርን ስናሰላስል ልዩ ጥማት በውስጣችን ይፈጠርብናል፡፡

 ዳዊት የተቀመጠው ቤተ መንግስት ነበር ፡፡ ሁሉ በዙሪያው ቢኖርም የእግዚአብሄርን ስራ በማሰላሰሉ ውስጡ ከተፈጠረው ነገር የተነሳ ተጠማሁ ማለት ጀመረ፡፡

 ቤተመንግስቱን ምድረበደ የሚያስመስል የጥማት መንፈስ ገባበት ዛሬ ፡፡

**3. ፍፁም በመሰጠት ዋጋን ለመክፈል መዘጋጀት መዝ \66\ ፡13-14**

 እግዚአብሄርን ለመገናኘት በመጀመሪያ የሚቃጠል መስዋዕት ያስፈልገናል፡፡

እግዚአብሄር ቀን፣ ሌሊት፣ በማይመች ሰዓትና ጊዜ ሊጠራን ይችላል፡፡ ያን ጊዜ ሁሉን ትተን እንድንከተለውና እንድንታዘዘው የመስዋዕትነት መንፈስ ሊኖረን ይገባል፡፡

 እግዚአብሄር ይጥራን እንጂ ያንን መልስ ለመስጠት ዋጋን መክፈል አለብን ፡፡ ፍፁም የተሰጠ ዋጋ መክፈል አለብን፡፡ ዘፀ 29፡42

 በሙሉ ዋጋ በእግዚአብሄር ጥሪ መልስ መስጠት እርሱ ልዩ ጥማትን በውስጣችን ይፈጥራል፡፡

**4. ከሰፈር መውጣት**

 ዘፀ 19፡17 - ሙሴም ህዝቡን ከእግዚአብሄር ጋር ለማገናኘት ከሰፈር አወጣቸው፡፡

 በሰፈር ሆነን ወደ እግዚአብሄር ህልውና መግባት አንችልም

 ዘፀ 33፡7

* ዛሬ ከሰፈር መውጣትና ወደ ህልውናው መግባት አለብን ፡፡ ከሰፈር መውጣት ማለት
1. ከብዙሃኑ አስተሳሰብ ተፅእኖ ነፃ መውጣት
2. ብዙውን ለመምሰል አለመሞከር
3. የልብ ንፅህናን መያዝ
4. መዝ \1ዐ6\፡16 - ሙሴና አሮንን በሰፈር ተመቀኙአቸው ፡፡
5. እምነት የህይወት አቋም የህይወት ዲስፕሊን ይዞ መገኘት